stanford-oval/wikipedia huggingface dataset:
Rick Haney

| Rick Haney> Henkilötiedot |
| --- | --- |
Koko nimi:  Rick Haney
Syntynyt: 28. toukokuuta 1965 (ikä 59) Duluth, Minnesota
Jääpallon pelaaja
Pituus:  170 cm
Paino:  75 kg
Seura:   Dynamo Duluth
Pelipaikka:  puolustaja
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 1989-1991 |  Stabaek Minnesota Bandy | - | (-) |
| 1991-1992 |  Örebro SK | - | (-) |
| 1992-1995 |  Stabaek Minnesota Bandy | - | (-) |
| 1995-1997 |  IF Ready | - | (-) |
| 1997-2002 |  Stabaek Minnesota Bandy | - | (-) |
| 2002-2007 |  Minneapolis Bandolier | - | (-) |
| 2007- |  Dynamo Duluth | - | (-) |
Maajoukkue
| 1990-2016 | Yhdysvallat |  | () |
 Seurajoukkueuran tilastot kattavat vain kansalliset sarjat, päivitetty 29. tammikuuta 2016.  Maajoukkueuran tilastot päivitetty 29. tammikuuta 2016.
Rick Haney (s. 28. toukokuuta 1965 Duluth, Minnesota, Yhdysvallat) on yhdysvaltalainen jääpalloilija, joka on edustanut ennätykselliset 20 kertaa Yhdysvaltain maajoukkuetta jääpallon MM-kisoissa vuosien 1990–2015 aikana.
Haney on syntyisin Duluthista, jossa hän pelasi jääkiekkoa, kuten muutkin nuoret miehet. Hän siirtyi opiskelemaan Harvardin yliopistoon taloustieteitä ja pelasi samanaikaisesti yliopiston jääkiekkojoukkueessa Harvard Crimson, joka menestyi valmentaja Bill Clearyn johdolla erinomaisesti NCAA-sarjassa. Seura pääsi vuonna 1986 Michiganissa järjestettyyn lopputurnaukseen. 1980-luvun lopulla Haney jatkoi opintojaan Wisconsinin Madisonissa pankkitoiminnan maisterikoulussa.
Haney aloitti jääpallouransa 1989 ja pelasi seuraavana vuonna Yhdysvaltain jääpalloliigassa. Vuodesta 1991 alkaen hän on ollut mukana jääpallon MM-kisoissa eli osallistuessaan vuoden 2016 MM-kisoihin ne ovat hänelle 20.:t. Haneyllä on siis eniten MM-kisaedustuksia ja yli sata MM-ottelua. Kansainvälisiä jääpallo-otteluita hänellä on vuoden 2016 MM-kisojen alkaessa 207. Haney on toiminut Yhdysvaltain jääpallomaajoukkueen kapteenina vuosina 1995-2015.
Yhdysvaltain jääpallomestaruuksia Haneyllä on kaikkiaan kolme, jotka hän on saavuttanut Minnesota Bandolierin ja viimeisimmän Dynamo Duluthin riveissä. Haney oli perustamassa Duluthin kotiseudulleen Duluthiin jääpallojoukkuetta vuonna 2006. Jääpallouransa alkuvaiheessa 1990-luvulla Haney pelasi kauden Ruotsissa Örebro SK:n joukkueessa ja kaksi kautta Norjassa IF Readyn joukkueessa.
Rift Valley -kuume

| Rift Valley -kuume |
| --- | --- |
 TEM-kuva Rift Valley -kuumeviruksen tartuttamasta solusta
Luokitus
ICD-10:  A92.4
ICD-9:  066.3
Tautitietokanta:  29277  31094
MeSH:  D012295
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Rift Valley -kuume (RVF) on virussairaus, jonka oireet vaihtelevat lievistä vakaviin. Lieviä oireita voivat olla esimerkiksi kuume, lihaskipu ja jopa viikon kestävä päänsärky. Vakavia oireita voivat olla näkökyvyn heikkeneminen, joka alkaa ilmetä kolme viikkoa tartunnan saamisen jälkeen,  aivojen tulehdus, joka aiheuttaa vakavaa päänsärkyä ja sekavuutta, sekä verenvuoto ja siihen liittyvät maksavaivat, jotka voivat ilmetä jo muutamassa päivässä. Niillä, joilla on verenvuotoa, kuoleman todennäköisyys on jopa 50 %.
Aiheuttaja

Sairauden aiheuttaa Rift Valley -kuumevirus, joka on tyypiltään flebovirus. Virus voi tarttua ihmiseen, jos hän koskettaa tartunnan saaneen eläimen verta, hengittää ilmaa tartunnan saaneen eläimen teurastuksen yhteydessä, juo tartunnan saaneen eläimen raakamaitoa tai häntä pistää tartunnan saanut hyttynen. Tauti voi tarttua esimerkiksi lehmiin, lampaisiin, vuohiin ja kameleihin. Näihin eläimiin se leviää yleensä hyttysten välityksellä. Näyttää siltä, että tauti ei voi tarttua ihmisestä toiseen. Taudin diagnosointi perustuu siihen, että verestä löydetään viruksen vasta-aineita tai itse virusta.
Ehkäisy ja hoito

Taudin leviämistä ihmisiin ehkäistään rokottamalla eläimiä. Tämä on tehtävä ennen taudin esiintymistä, sillä rokottaminen epidemian aikana saattaa pahentaa tilannetta. Eläinten liikkumisen rajoittamisesta epidemian aikana voi myös olla hyötyä. Kannattaa myös vähentää hyttysten määrää ja välttää niiden pistoja. Ihmisille on olemassa rokote, mutta vuoden 2010 tietojen mukaan se ei ole yleisesti saatavilla. Tartunnan saaneille ei ole olemassa vakiintunutta lääkehoitoa.
Epidemiologia ja historia

Tautia on esiintynyt epidemioina vain Afrikassa ja Arabian niemimaalla. Epidemioita esiintyy yleensä runsaiden sateiden aikaan, jolloin hyttysten määrä lisääntyy. Tautia todettiin ensi kerran karjassa Kenian Rift Valleyssa 1900-luvun alkupuolella, ja virus eristettiin ensimmäisen kerran vuonna 1931.
Kartalle merkitty RVF:n levinneisyysalueet.
Rifle (Colorado)

| Rifle |
| --- | --- |
 Riflen keskustaa.

 Koordinaatit: 39°32′05″N, 107°46′59″W 
Valtio:  Yhdysvallat
Osavaltio:   Colorado
Piirikunta:  Garfield
Pinta-ala:  
 – Kokonaispinta-ala:  18,53 km²
 – Josta vettä:  0,31 km² 
Korkeus:  1 630 m
Väkiluku (2010):  9 172
 – Väestötiheys:  532.75 as./km²
Aikavyöhyke:  UTC-7 (kesäaika UTC-6)
 
 rifleco.org 
Infobox OKVirheellinen NIMI-arvo: 
Rifle on kaupunki Coloradojoen varrella Garfieldin piirikunnassa, Coloradon osavaltiossa Yhdysvalloissa. Sen väkiluku oli vuoden 2010 väestönlaskennassa 9 172. Rifle perustettiin 1882 ja sai kaupunkioikeudet 18. elokuuta 1905.
Riflen pormestarina toimii Barbara Clifton.
Väestö

Kaupungin asukkaista 85,32 prosenttia on valkoisia, 1,09 prosenttia intiaaneja, 0,79 prosenttia aasialaisia ja 0,40 prosenttia afroamerikkalaisia. 12,55 prosenttia asukkaista ei ole Yhdysvaltain kansalaisia. Kaupungin väestön keski-ikä on 32,4 vuotta.
Kuvia kaupungista

Riflen postitoimisto.
Junaraiteita Riflessä.
Vuonna 1909 valmistunut silta kaupungissa.
Aiheesta muualla

Kuvia tai muita tiedostoja aiheesta Rifle (Colorado) Wikimedia Commonsissa
Kaupungin kotisivut
Reijo Tani

Reijo ”Rempo” Tani (15. joulukuuta 1931 Kotka – 13. lokakuuta 2011) oli suomalainen muusikko. Hänet tunnettiin muun muassa Pertti Metsärinteen yhtyeestä ja Juha Vainion yhteistyökumppanina.
Tani oli sekä jazz- että tanssimuusikko. Hänen musiikillinen esikuvansa oli Louie Bellson. Monilahjakkuutta on sanottu yhden miehen sirkukseksi: hän oli soittaja, laulaja ja imitaattori. Laulajana hän esiintyi äänilevyllä kolmisenkymmentä kertaa.
Tani kuului kotkalaisten muusikoiden yhteisöön, joka syntyi ravintola Fenniassa 1950-luvulla. Tanin ja Vainion ystävyyssuhde juontuu noihin aikoihin. Tani oli luomassa ilmapiiriä, josta Vainion tuotanto kumpusi. Vainio ilmaisi kiitollisuudenvelkansa erään runon omistuskirjoituksessa: ”Tanin koulukunnan puolesta Juha Vainio.”
Metsärinteen orkesterin mukana Tani esiintyi kymmenkunta vuotta Spede Pasasen ohjelmissa radiossa ja televisiossa.
Tani on esikuvana Pekka Mandartin elokuvan Keisarikunta Rempon hahmolle. Elokuva kertoo 1950-luvun Kotkasta, niistä ajoista ja piireistä, joissa Tanin muusikonura lähti käyntiin.
Tani kuoli kotonaan 79-vuotiaana torstaina 13. lokakuuta 2011. Hänet on haudattu Kotkan vanhalle hautausmaalle.
Aiheesta muualla

Reijo Tanin levytyksiä Äänitearkistossa
Russell City

Russell City (myös Russell) on aavekaupunki Alamedan piirikunnassa Kaliforniassa. Se oli kunnallishallinnoton alue vuodesta 1853 vuoteen 1964, jolloin se paloi maan tasalle. Russel City sijaitsee noin 16 kilometrin päässä piirikunnan pääkaupungista, Oaklandista. Kaupungin nimi on kunnianosoitus James Russelille.
Rick Karsdorp

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 11. helmikuuta 1995 (ikä 29)
Syntymäpaikka: Schoonhoven, Alankomaat
Pelipaikka: oikea laitapuolustaja
Pituus: 186 cm
Paino: 80 kg
Seura
Seura: PSV Eindhoven
Pelinumero: 2
Junioriseurat
: VV Schoonhoven
–2014: Feyenoord
Seurat
| Vuodet | Seura | O | (M) |
| 2014–2017 | Feyenoord | 78 | (1) |
| 2017–2024 | AS Roma | 113 | (1) |
| 2019–2020 | → Feyenoord | 15 | (1) |
| 2024– | PSV Eindhoven |  |  |
Maajoukkue
| 2011 | Alankomaat U17 | 2 | (0) |
| 2012–2013 | Alankomaat U18 | 2 | (1) |
| 2013 | Alankomaat U19 | 5 | (1) |
| 2014 | Alankomaat U20 | 3 | (0) |
| 2014–2015 | Alankomaat U21 | 2 | (0) |
| 2016– | Alankomaat | 3 | (0) |
 Seurajoukkueuran tilastot kattavat vain kansalliset sarjat, päivitetty 13. syyskuuta 2024 .  Maajoukkueuran tilastot päivitetty 13. syyskuuta 2024 .
Rick Karsdorp (s. 11. helmikuuta 1995 Schoonhoven) on alankomaalainen jalkapalloilija, joka edustaa kotimaansa pääsarjassa pelaavaa PSV Eindhovenia. Hän siirtyi Feyenoordista italialaisseura AS Romaan kesällä 2017. Kaudeksi 2019–2020 hän palasi lainasopimuksella Feyenoordiin mutta jatkoi sen jälkeen Romassa kesään 2024 saakka. Pelipaikaltaan hän on oikea laitapuolustaja.
Karsdorp nousi Feyenoordin junioreista edustusjoukkueeseen kesällä 2014. Hän teki ensiesiintymisensä Eredivisiessä 24. elokuuta 2014, kun Feyenoord hävisi kotonaan Utrechtille 1–2.
Karsdorp pelasi Feyenoordissa kaikkiaan 93 Eredivisien ottelua, joissa hän teki kaksi maalia ja antoi 19 maalisyöttöä. Hän voitti KNVB-cupin 2016 ja Alankomaiden-mestaruuden 2017. Eurooppa-liigassa hän pelasi 12 ottelua ja teki yhden maalin.
Karsdorp pelasi Romassa 113 Serie A:n ottelua, joissa hän teki yhden maalin ja antoi 11 maalisyöttöä. Hän pelasi 11 ottelua, mukaan lukien loppuottelu, Roman voittaessa Konferenssiliigan kaudella 2021–2022. Mestarien liigassa hän pelasi Romassa kaksi ja Eurooppa-liigassa 23 ottelua.
Alankomaiden A-maajoukkueessa Karsdorp on pelannut kolme MM-karsintaottelua vuosina 2016–2017.
Rivière-du-Loup 3L

| Rivière-du-Loup 3L |
| --- | --- |

Perustettu:  2004
Entiset nimet:  Rivière-du-Loup CIMT (2004-2010) Rivière-du-Loup 3L (2010- ) 
Kaupunki:  Rivière-du-Loup, Quebec
Kotiareena:  Centre Premier Tech
Sarjataso:  LNAH
Värit:                
Toimitusjohtaja:  Denis Dumont
Päävalmentaja:  Éric Dandenault
Omistaja:  Alain Gardner
Infobox OKVirheellinen NIMI-arvo: 
Rivière-du-Loup 3L on kanadalainen jääkiekkoseura, joka on kotoisin Rivière-du-Loupista Quebecista. 
Se pelaa LNAH-liigaa.
Aiheesta muualla

Rivière-du-Loup 3L:n verkkosivut (ranskaksi)
Rob Cross

Rob Cross vuonna 2017
Rob Cross (s. 20. syyskuuta 1990 Pembury, Englanti) on englantilainen dartsinpelaaja. Hän voitti dartsin maailmanmestaruuden vuonna 2018 ensimmäisellä yrittämällään, vain 11 kuukautta ammattilaisuransa aloittamisen jälkeen.
Ura

Ensimmäisellä ammattilaiskaudellaan Cross selviytyi vuoden 2017 EM-kisojen finaaliin, jossa hän hävisi Michael van Gerwenille. MM-tittelin 2018 Cross saavutti päihittämällä finaalissa Phil Taylorin. Hän on myös voittanut EM-kisat vuosina 2019 ja 2021.
Russell Coffey

John Russell Coffey (1. syyskuuta 1898 – 21. joulukuuta 2007) oli viimeisiä yhdysvaltalaisia ensimmäisen maailmansodan veteraaneja ja kuollessaan vanhin heistä. Hän syntyi Ohiossa ja liittyi Yhdysvaltain maavoimiin vasta lokakuussa 1918, kuukausi ennen sodan loppumista.
Coffey meni vuonna 1922 naimisiin Bernicen kanssa, ja pari sai ainoan lapsensa, Betty Jon vuonna 1923. Hän asui myöhempinä vuosinaan Ohion North Baltimoressa ja kuoli 109-vuotiaana.
Rytin hallitus

Rytin hallitus voi viitata seuraaviin hallituksiin, joissa Risto Ryti on ollut pääministerinä:
Rytin I hallitus, 1. joulukuuta 1939 – 27. maaliskuuta 1940
Rytin II hallitus, 27. maaliskuuta 1940 – 4. tammikuuta 1941
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rytin hallitus”, voi hakea sivunnimihaulla, laajalla sivunnimihaulla tai tekstihaulla.
Rob Conn

| Rob Conn> Henkilötiedot |
| --- | --- |
Syntynyt: 3. syyskuuta 1968 (ikä 56) Calgary, Alberta, Kanada
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  oikea
Pituus:  188 cm
Paino:  91 kg
Pelaajaura
Pääsarjaura:  1991–1997
Seurat:  Chicago Blackhawks (NHL)  Buffalo Sabres (NHL)
Robert Phillip Conn (s. 3. syyskuuta 1968 Calgary, Kanada) on entinen kanadalainen jääkiekkoilija. NHL-uransa aikana hän pelasi laitahyökkääjänä Chicago Blackhawksissa sekä Buffalo Sabresissä. Conn pelasi 30 NHL-ottelua tehoin 2+5. Vuonna 1994 hän voitti Calder Cupin pelaten Albany River Ratsin joukkueessa ja vuonna 1996 uudestaan Rochester Americansissä.
Aiheesta muualla

Rob Conn The Internet Hockey Databasessa (englanniksi)
Ravenswood (televisiosarja)

| Ravenswood |
| --- | --- |

Tyyli:  draama kauhu mysteeri
Kestoaika:  42 minuuttia
Luoja(t):  Joseph Dougherty Oliver Goldstick I. Marlene King
Pääosissa:  Nicole Gale Anderson Tyler Blackburn Steven Cabral Brett Dier Britne Oldford Merritt Patterson
Alkuperämaa:   Yhdysvallat
Alkuperäiskieli:  englanti
Verkko:   ABC Family  Sub
Esitetty:  22. lokakuuta 2013 – 4. helmikuuta 2014
Tuotantokausia:  1
Jaksoja:  10
Ikäraja:   / 
Aiheesta muualla
Virallinen sivusto
IMDb 
Ravenswood on yhdysvaltalainen kauhudraamasarja, jonka ensimmäinen jakso esitettiin ABC Family -televisiokanavalla 22. lokakuuta 2013. Se on Valehtelevat viettelijät -sarjan spin-off. Spin-off -sarjan tapahtumat sijoittuvat kuvitteelliseen Pennsylvanian kaupunkiin Ravenswoodiin, jossa joukko nuoria yrittää selvittää kaupungin yllä leijuvaa kirousta.
Sarjan lähtölaukauksena toimi Valehtelevat viettelijät -sarjan neljännen kauden halloween-erikoisjakso, joka esitettiin samana päivänä kuin spin-offin aloitusjakso. Jaksossa pääsarjan tytöt matkustivat Ravenswoodiin etsimään kadonnutta ystäväänsä. Spin-offia tehtiin lopulta yksi kymmenen jakson mittainen tuotantokausi. Alhaisten katsojalukujen vuoksi kanava ei tilannut sarjaan lisää jaksoja.
Juoni

Sarjan alussa Valehtelevista viettelijöistä tuttu Caleb on matkustanut Rosewoodin naapurikaupunkiin Ravenswoodiin. Hän tutustuu sijaisperheessä kasvaneeseen Mirandaan, joka on tullut kaupunkiin saadakseen tietoja perheestään ja tavatakseen ainoan elossa olevan sukulaisensa; enon, joka hylkäsi hänet pienenä. Kaupungissa he tapaavat muita nuoria: isänsä menettäneet sisarukset Olivian ja Luken, sekä sanomalehdessä työskentelevän Remyn. Viisikko yrittää saada selvyyttä kaupungin yllä leijuvasta kirouksesta, jonka hyökkäyksen kohteeksi he joutuvat.
Näyttelijöitä > Päärooleissa

| 0 | 1 | 2 |
| --- | --- | --- |
|  Tyler Blackburn  | … |  Caleb Rivers   |
|  Nicole Gale Anderson  | … |  Miranda Collins   |
|  Steven Cabral  | … |  Raymond Collins, Mirandan eno   |
|  Brett Dier  | … |  Luke Matheson   |
|  Merritt Patterson  | … |  Olivia Matheson   |
|  Britne Oldford  | … |  Remy Beaumont   |
|  Luke Benward  | … |  Dillon Sanders   |
Näyttelijöitä > Sivurooleissa

| 0 | 1 | 2 |
| --- | --- | --- |
|  Laura Allen  | … |  Rochelle Matheson   |
|  Haley Lu Richardson  | … |  Tess   |
|  Meg Foster  | … |  kodinhoitaja Carla Grunwald   |
|  Henry Simmons  | … |  Simon Beaumont   |
|  Sophina Brown  | … |  Terry Beaumont   |
|  Justin Bruening  | … |  Benjamin Price   |
|  Brock Kelly  | … |  Zachary Springer   |
|  Jay Huguley  | … |  Tom Beddington   |
Jaksot

| Jakso | Alkuperäinen nimi | Ensiesitys USA:ssa | Suomenkielinen nimi | Ensiesitys Suomessa |
| --- | --- | --- | --- | --- |
| 1. | Pilot | 22.10.2013 | Tervetuloa Ravenswoodiin | 14.9.2015 |
| 2. | Death and the Maiden | 29.10.2013 | Kuoleman morsian | 21.9.2015 |
| 3. | Believe | 5.11.2013 | Näe ja usko | 28.9.2015 |
| 4. | The Devil Has a Face | 12.11.2013 | Pahuuden kasvot | 5.10.2015 |
| 5. | Scared to Death | 19.11.2013 | Kuoliaaksi pelästynyt | 12.10.2015 |
| 6. | Revival | 7.1.2014 | Herätyskokous | 19.10.2015 |
| 7. | Home is Where the Heart Is – Seriously Check the Floorboards | 14.1.2014 | Ei kodin vertaa | 26.10.2015 |
| 8. | I'll Sleep When I'm Dead | 21.1.2014 | Ei lepoa ennen kuolemaa | 2.11.2015 |
| 9. | Along Came a Spider | 28.1.2014 | Hämä-hämä-häkki | 9.11.2015 |
| 10. | My Haunted Heart | 4.2.2014 | Aaverakkaus | 16.11.2015 |
Aiheesta muualla

Ravenswood Internet Movie Databasessa (englanniksi)
Ritual Entertainment

Ritual Entertainment oli videopelien kehittäjä, joka toimi vuosina 1996–2007. Ritual Entertainmentin pelejä ovat muun muassa SiN, Star Trek: Elite Force II ja Counter-Strike: Condition Zero.
Roetgen

| Roetgen |
| --- | --- |

 vaakuna
 Roetgen
 Koordinaatit: 50°39′N, 06°12′E 
Valtio:  Saksa
Osavaltio:  Nordrhein-Westfalen
Hallintopiiri:  Köln
Piirikunta:  Aachen
Hallinto:  
 – Pormestari:  Jorma Klauss (SPD)
Pinta-ala:  
 – Kokonaispinta-ala:  39,03 km²
Korkeus:  386 m
Väkiluku (31.12.2022):  8 727
 – Väestötiheys:  224 as./km²
 
 www.roetgen.de  
Infobox OKVirheellinen NIMI-arvo: 
Roetgen [ˈʁøːtçən] on kunta Saksassa Nordrhein-Westfalenin osavaltion Aachenin piirikunnassa lähellä Belgian rajaa. Kunta kuuluu Kölnin hallintopiiriin. Vuoden 2022 lopussa Roetgenissa oli 8 727 asukasta ja väestötiheys oli 224 as./km². Kunnan pinta-ala on 39,03 km². Roetgenin pormestari on Jorma Klauss.
Roetgen muodostuu seuraavista osista (saks. Ortsteil): Roetgen, Rott ja Mulartshütte.
Roetgenin sijainti Aachenin piirikunnassa. Vasemmassa alakulmassa piirikunnan sijainti Nordrhein-Westfalenissa.
Roetgenin naapurikunnat ja -kaupungit ovat Aachen luoteessa, Stolberg koillisessa, Simmerath kaakossa sekä Belgialle kuuluvat Eupen ja Raeren lounaassa. Roetgenista on matkaa Simmerathiin noin 10 kilometriä, Monschauhun 15 km ja Aacheniin 17 km. Lähimmät lentokentät sijaitsevat noin 60 km:n päässä Liègessä ja Alankomaiden Maastrichtissa sekä noin 90 km:n päässä sijaitsee Kölnin–Bonnin lentoasema.
Kunnassa toimii yksi kunnallinen peruskoulu (saks. Gemeinschaftsgrundschule) sekä kuusi päiväkotia. Roetgenin alueella sijaitsee kaksi katolista ja yksi evankelinen kirkko.
Roetgenin yhteistyökaupunkeja ovat Wervicq-Sud Ranskassa (vuodesta 1967) ja Neumark Saksin osavaltiossa (vuodesta 1990).
Kuuluisia asukkaita

Wilhelm Rombach (s. 20. heinäkuuta 1884; k. 18. syyskuuta 1973), Regierungspräsident ja Aachenin ylipormesteri
Mathias Wilms (s. 11. maaliskuuta 1893; k. 28. syyskuuta 1978), poliitikko
Hubert vom Venn (s. 1953), kabaretisti ja kirjoittaja
Aiheesta muualla

Kuvia tai muita tiedostoja aiheesta Roetgen Wikimedia Commonsissa
Viralliset kotisivut (saksaksi)
Raymond Hecht

| Mitalit> Maa:   Saksa.Miesten yleisurheilu.EM-kilpailut  | Mitalit> Maa:   Saksa.Miesten yleisurheilu.EM-kilpailut  | Mitalit> Maa:   Saksa.Miesten yleisurheilu.EM-kilpailut  | Maa:   Saksa> Miesten yleisurheilu. |
| --- | --- | --- | --- |
|  Pronssia | Budapest 1998 | keihäänheitto |  |
Raymond Hecht (s. 11. marraskuuta 1968 Gardelegen, Itä-Saksa) on saksalainen keihäänheittäjä. Hänen ennätyksensä on 92,60 metriä, joka on heitetty vuonna 1995 Oslossa. Heitto oli vuoteen 2017 asti Saksan ennätys, jolloin sen rikkoi Thomas Röhler tuloksella 93,90. Keihäänheiton maailmantilastossa Hecht on kahdeksannella sijalla (toukokuu 2022). Hecht saavutti pitkällä urallaan yhden aikuisten arvokisamitalin, Euroopan-mestaruuskilpailujen pronssia Budapestissa 1998. Olympialaisissa Hecht sijoittui kahdesti neljänneksi, vuosina 1996 ja 2000. Atlantassa 1996 hän hävisi kolmanneksi sijoittuneelle Seppo Rädylle kymmenen senttimetriä.
Arvokisasijoituksia > Olympialaiset

1996 neljäs
2000 neljäs
Arvokisasijoituksia > Maailmanmestaruuskilpailut

1991 kahdestoista
1995 neljäs
1999 viides
2001 viides
Arvokisasijoituksia > Euroopan-mestaruuskilpailut

1990 kymmenes
1994 viides
1998 kolmas
2002 viides
Lisäksi Raymond Hecht voitti nuorten Euroopan-mestaruuskilpailuissa pronssia vuonna 1987 Birminghamissa.
Tilastoja

| --- | --- |
 Parhaat tulokset 10 parhaan tuloksen keskiarvo 90,29 92,60 (1) Oslo 21.7.1995  92,28 (1) Zürich 14.8.1996  91,50 (1) Gengenbach 1.9.1996  90,20 (1) Monaco 10.8.1996  90,06 (1) Eschenbach 12.2.1994  90,06 (2) Jena 25.5.1996  89,34 (1) Köln 21.6.1996  89,08 (1) Saint-Denis 10.6.1994  88,90 (2) Villeneuve d'Ascq 2.7.1993  88,88 (1) Zürich 17.8.2001 :  Kausien parhaat heitot 1986 71,08 Karl-Marx-Stadt 24.5.  1987 75,90 Leningrad 20.6.  1990 83,24 Goslar 2.6. ja Rostock 24.6.  1991 81,92 Tokio 25.8. (90,84 Gangenbach 8.9. "rypyläkeihäs")  1992 79,58 Ingolstadt 19.7.  1993 88,90 Villeneuve-d'Ascq 2.7.  1994 90,06 Eschenbach 12.2.  1995 92,60 Oslo 21.7.  1996 92,28 Zürich 14.8.  1997 87,32 Stendal 30.8.  1998 88,08 Chemnitz 20.5.  1999 88,67 Jena 5.6.  2000 87,76 Sydney 23.9.  2001 88,88 Zürich 17.8.  2002 87,87 Köstritz 8.9.  2003 86,22 Zürich 15.8.  2004 82,85 Halberstadt 20.6.  2005 77,20 Wilhelmshaven 10.7.  2006 73,94 Zeulenroda 28.5.
Aiheesta muualla

Raymond Hecht Kansainvälinen yleisurheiluliitto. (englanniksi)
Russell Gilbrook

| Russell Gilbrook |
| --- | --- |

Henkilötiedot
Syntynyt: 17. toukokuuta 1964 (ikä 60)
Muusikko
Aktiivisena:  1984–
Tyylilajit:  hard rock, progressiivinen rock, heavy metal
Soittimet:  rummut
Yhtyeet:  Uriah Heep, Avantasia, Pete Bardens
Aiheesta muualla
www.russell-gilbrook.com
  [ Muokkaa Wikidatassa ] [ ohje ]  
Russell Gilbrook (s. 17. toukokuuta 1964) on brittiläinen rumpali, joka on toiminut hard rockia ja progressiivista rockia esittävän Uriah Heepin rumpalina tammikuusta 2007 alkaen. Hän on tehnyt yhteistyössä myös muun muassa Peter Branderin sekä Chris Barberin kanssa. Gilbrook soittaa Mapex-rumpuja.
Rick Husband

Rick Husband vuonna 1999.
Rick Douglas Husband (12. heinäkuuta 1957 Amarillo, Texas, Yhdysvallat – 1. helmikuuta 2003 Texas, Yhdysvallat) oli yhdysvaltalainen astronautti ja hävittäjälentäjä. Husband sai surmansa avaruussukkula Columbian tuhoutuessa Maan ilmakehässä 1. helmikuuta 2003. Onnettomuudessa kuoli koko sukkulan seitsenhenkinen miehistö. Husband toimi komentajana kyseisellä lennolla.
Yksityiselämä

Douglas oli naimisissa Evelyn Douglasin kanssa. Heillä oli kaksi lasta, tytär Laura ja poika Matthew.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rick Husband
Käännös suomeksi
Room Service

| Room Service Roxette |
| --- | --- | --- |

Studioalbumin tiedot
 Äänitetty : tammi – lokakuu 1998
 Julkaistu: 3. huhtikuuta 2001
 Tuottaja(t): Clarence Öfwerman, Per Gessle, Marie Fredriksson
 Tyylilaji: pop
 Kesto: 43.20
 Levy-yhtiö: Roxette Recordings, EMI
Listasijoitukset
  10.
Roxetten muut julkaisut
|  Have a Nice Day 1999 | Room Service 2001 | The Ballad Hits 2002 |
Singlet albumilta Room Service
 ”The Centre of the Heart” Julkaistu: 19. maaliskuuta 2001  ”Real Sugar” Julkaistu: 18. kesäkuuta 2001  ”Milk and Toast an Honey” Julkaistu: 16. syyskuuta 2001
Room Service on ruotsalaisen pop-yhtye Roxetten albumi. Se julkaistiin 3. huhtikuuta 2001.
Kappaleet

Real Sugar – 3.17
The Centre of the Heart – 3.22
Milk and Toast and Honey – 4.04
Jefferson – 3.51
Little Girl – 3.36
Looking for Jane – 3.19
Bringing Me Down to My Knees – 3.48
Make My Head Go Pop – 3.22
Try (Just a Little Bit Harder) – 3.13
Fool – 3.52
It Takes You No Time to Get Here – 3.35
My World, My Love, My Life – 4.02
Rick Honeycutt

Rick Honeycutt
Frederick Wayne ”Rick” Honeycutt (s. 29. kesäkuuta 1954) on yhdysvaltalainen baseballpelaaja ja -valmentaja. Hän pelasi Major League -tason vasenkätisenä syöttäjänä vuosina 1977–1997.
Honeycutt syntyi Chattanoogassa, Tennesseessä. Hän pelasi ennen ammattilaisuraansa Tennesseen yliopiston joukkueessa. Hän osallistui MLB:n tähdistöotteluihin vuosina 1980 ja 1983.
Honeycutt työskentelee tätä nykyä valmentajana Los Angeles Dodgersissa.
Seurat

Honeycuttin MLB-seuroina olivat peliuran aikana seuraavat:
Seattle Mariners (1977–1980)
Texas Rangers (1981–1983, 1994)
Los Angeles Dodgers (1983–1987)
Oakland Athletics (1987–1993, 1995)
New York Yankees (1995)
St. Louis Cardinals (1996–1997)